Tulossa Käännekohdassa: -
Olin merkinnyt Raamattuun ristiriitaiset kohdat.
"Miksi tämä ristiriita?" Koulutoverini eivät osanneet selittää.
TOIVO
VOITTO
ELÄMÄ
KÄÄNNEKOHTA Paholaisen asianajaja
Hei ja tervetuloa! Kiva nähdä, Holly. - Kiitos. Muyiwa.
Kiva olla täällä. Kiva, että sinäkin olet.
Tviittaa TPZoneen aihetunnisteella #RenewedMind. Kerro, että katsot.
Tapaamme myöhemmin pastori A. R. Bernardin.
Hän on kirjoittanut kirjan "Neljä asiaa, joita nainen haluaa mieheltä".
Mitkä neljä asiaa sinä sanoisit?
Voin sanoa kolme. En tiedä, onko aikaa käydä ne läpi. Puhun nopeasti.
Ensiksi miehen tulee pelätä Jumalaa. Minulle kaiken perusta on usko.
Toinen on asia, jonka olen pääosin oppinut jo edesmenneiltä.
5. Moos. kirjassa sanotaan, että Jumala antaa kyvyn vaurastua.
Eräs herrasmies, jonka tunsin koko ikäni, menehtyi hiljattain.
Hän eli sitä todeksi. Hän kävi kansakoulun. Kuoli miljonäärinä.
Hän lopetti koulun 14-vuotiaana. Kuoli miljonäärinä. Loi vaurautta.
Ja edesmennyt setäni auttoi kasvatuksessani. Hänen vaimonsa -
sanoi hänen kuolinvuoteellaan, että setä tuli kotiin joka ilta.
Naiset arvostavat turvallisuutta. Tietää, että mies tulee kotiin iltaisin.
Siinä kolme. - Ei paha.
Eteläafrikkalainen asianajaja ja aktivisti Olga Meshoe -
puolustaa etulinjoilla Israelia apartheidvaltio-väitteitä vastaan.
Erica Linney jututti häntä.
Vuodesta 1948 vuoteen 1994 Etelä-Afrikka toteutti politiikkaa, -
joka perustui rotuerotteluun ja mustan väestön syrjintään.
Järjestelmän nimi oli apartheid.
Israel-vastaiset aktivistit käyttävät virheellisesti sanaa apartheid -
levittääkseen valhetta, joka kiistää Israelin valtion olemassaolon oikeudet
Eteläafrikkalainen asianajaja ja aktivisti Olga Meshoe sanoo, -
että se on väärä luonnehdinta Israelista -
ja että se halveeraa vanhemman polven kärsimyksiä apartheidin alla.
Luin sinusta lehtijutun, jossa sinua kutsuttiin "Israelin soturiksi".
Se oli mielenkiintoista. Mikä sytytti rakkauden Israelia kohtaan?
Olen kristitty. Rakkaus Israelia kohtaan ja Israelin suuri merkitys -
ovat minulle perusasioita.
Ilman juutalaisia ja juutalaisuutta ei olisi kristinuskoa.
Olen kova puhumaan. Tykkään lukea ja ottaa selvää asioista.
Luin BDS-liikkeestä ― boikotointi, sijoitusten poisvetäminen, sanktiot.
Siinä sovellettiin Etelä-Afrikan apartheid-politiikan näkökulmia -
kansaan, jolla ei ollut mitään tekemistä apartheidin kanssa.
Isäni on puhunut Israelin puolesta omassa työssään. Huomasin, -
että useampien täytyy tuoda asiaa esiin.
Millaista mustien eteläafrikkalaisten elämä oli apartheidin aikana?
Hirveää. Pahuutta. Ei saisi päästää enää tapahtumaan.
Mustat ja valkoiset erotettiin toisistaan lain määräyksin -
vain koska heillä oli eri ihonväri.
Perheet erotettiin ihonvärin perusteella.
Maassa oli erillisiä alueita, jonne mustat saivat tai eivät saaneet mennä.
Jos halusi muuttaa maan sisällä paikkakunnalta tai alueelta toiselle, -
piti kantaa mukanaan kulkulupaa.
Jos joku jäi kiinni oman alueen ulkopuolella, hänet pidätettiin.
Pidettiin vangittuna ilman oikeudenkäyntiä.
Mustien koulujärjestelmä suunniteltiin niin, -
että se tyhmisti mustia tahallisesti. Ei voinut nousta tietyn tason yläpuolelle.
Sairaalat, klinikat, ravintolassa käyminen, -
julkiset paikat, kuten rannat, julkiset kulkuvälineet.
Ne kiellettiin mustilta, koska näytimme erilaisilta.
Sitten katsoo maata, kuten Israelia: -
"Hetkinen. Juutalaiset ja arabit ovat yhdessä koko ajan. Knessetissäkin."
Isälleni, joka nyt on parlamentissa, se ei ollut mahdollista.
Vanhempani eivät saaneet äänestää.
Israel on kuitenkin täysin demokraattinen maa.
Se ei ole täydellinen maa, mutta mikäpä olisi?
Miten tällaisen kansan voi rinnastaa apartheidiin?
Se on pahuutta. Ällöttävää.
Se väheksyy ja pilkkaa vanhempieni kärsimystä ja taistelua.
Jos Etelä-Afrikassa asiat olisivat olleet samalla lailla kuin Israelissa, -
taistelua ei olisi tarvittu. Olisimme integroituneet.
Mustilla olisi ollut samat mahdollisuudet kuin valkoisilla.
Kun kävit Israelissa, olitko yllättynyt näkemästäsi -
sen pohjalta, mitä olit kuullut? - Olin.
Veimme 27 eteläafrikkalaisnuorta näkemään itse, millaista Israelissa on.
On voimallista sanoa: "Olen nähnyt asian itse. Siksi sanon näin."
Kuljettajamme oli muslimi, arabi. Oppaamme oli valkoinen juutalainen.
Nuoret sanoivat: "Apartheidin aikana meidän oli kiellettyä istua vierekkäin -
tai edes käyttää samoja tiloja."
Kävimme Knessetissä, toreilla ja työpaikoilla.
Näimme keskinäistä vuorovaikutusta ja monimuotoisuutta.
Israelin leimaaminen apartheid-valtioksi on valhe.
Olimme järkyttyneitä ja surullisia, että maailma uskoo valheisiin Israelista.
Rakkaudestasi Israeliin olet perustanut DEISI-järjestön.
Mikä DEISI on ja mistä se tulee?
DEISIn perusti isäni, pastori Kenneth Meshoe.
Hän sanoi, että BDS-liike ja muut nojaavat apartheid-kertomukseen.
Siksi vastauksen siihen pitää tulla Etelä-Afrikasta, -
sillä siellä apartheid tapahtui, eritoten mustilta eteläafrikkalaisilta.
DEISI tulee englannin sanoista -
puolusta, hyväksy, investoi, seiso rinnalla ja tue Israelia.
Tuomme totuutta esille, -
jotta ihmiset voivat toimia totuuden ja tosiasioiden pohjalta.
"Onko Israel todella apartheid-valtio? Vai onko tässä taustalla jotain muuta?
Minusta oli mielenkiintoista, kun sanoit, -
että Afrikka voisi hyötyä Israelin teknologiasta ja maanviljelystä.
Mitä etuja näkisit Israelin ja Afrikan maiden kumppanuudesta?
Israel on pitkälti erämaata. Se menestyy erittäin hyvin.
Se tuottaa paljon satoa.
Etelä-Afrikka kärsii kuivuudesta.
Tippakastelutekniikallaan Israel voi auttaa meitä -
viljelemään ja ruokkimaan kansaa.
Etelä-Afrikassa poikia ympärileikataan noin 13-vuotiaana -
merkkinä astumisesta miehuuteen.
Monet kuolevat vuorilla likaisten olosuhteiden takia. Israel voi auttaa.
Ajatellaan terrori-iskuja Pohjois- ja Itä-Afrikassa.
Israelilla on turvallisuus- ja tiedusteluosaamista, joka voi auttaa.
Jumalamme on Aabrahamin, Iisakin ja Jaakobin Jumala. Israelinkin Jumala.
Meidän täytyy seistä Israelin rinnalla.
Kiintoisa haastattelu. Seuraamme asian kehittymistä.
Nyt on vuorossa Innoitusminuutti.
Tänään sen tarjoilee johtajuusvalmentajamme Holly Flood.
Kun ajattelet äiti Teresaa, mieleesi tulee luultavasti hyväntekeväisyys.
Mutta hän oli myös kaikkien aikain suurimpia johtajia.
Hänellä oli tuhansia seuraajia 25 maassa viidessä maanosassa.
Hän vaikutti suuresti ihmisiin laidasta laitaan kaikkialla maailmassa.
Johtajuus on vaikuttamista. Ei sen enempää eikä vähempää.
Kyse ei ole titteleistä eikä asemasta.
Todellisella johtajalla on luonnetta, vaistoja, kokemusta, hyviä näyttöjä -
ja todistettuja kykyjä.
On sanottu: "Johtaja ilman seuraajia on vain joku, joka on kävelyllä."
Oletko menossa jonnekin vai oletko vain kävelyllä?
Päätä joka aamu herätessäsi, että vaikutat johonkuhun positiivisesti.
Sinä voit johtaa. Voit ohjata ihmisiä parempaan suuntaan.
Sisälläsi asuu voiman henki. Muyiwa. - Kiitos, Holly.
Mies, ellet tiedä, mitä naiset oikeasti haluavat, pysy kanavalla.
Pastori A. R. Bernard kertoo vastauksen.
Käännekohta-kokemuksesi ei tarvitse päättyä, kun ohjelma loppuu.
Seuraa meitä sosiaalisessa mediassa.
Hei taas! Pastori A. R. Bernard on maailmankuulu pastori ja kirjailija.
Bernardin uutuus "Neljä asiaa, joita nainen haluaa mieheltä" -
on innostanut studiomme naisia. Meillä on nyt yhteys Bernardiin.
Pastori Bernard, tervetuloa! - Kiva olla seurassanne.
Minun täytyy kertoa, että sinulla on ollut iso osa elämässäni.
Keskustelin kanssasi, ennen kuin otin tämän työpaikan vuosia sitten.
On sinun syysi, että olemme täällä. Kiitos siitä.
Minua on syytetty monesta muustakin asiasta.
"Neljä asiaa, joita nainen haluaa mieheltä".
Olen kuullut naisten sanovan: "Kuka tuo mies luulee olevansa?
Hänellä on seitsemän poikaa. Vain miehiä ympärillään.
Mistä hän tietää, mitä nainen haluaa mieheltä?"
Miten rohkenen edes esittää, -
että neljään asiaan kiteytyy se, mitä nainen tahtoo mieheltä.
Se tuli takaovesta. Mahtaako seuraava keskustelu olla tuttu?
Mitä haluaisit syödä? Onko nälkä? - On.
Mitä haluaisit? Mennäänkö ulos? - En tiedä. Mennään vain.
Minne mennään? - En tiedä.
Mennään tuohon ravintolaan. - En halua tuonne.
Se kertoo, että naiset eivät tiedä, mitä he tahtovat.
Studiossa naiset juoksivat ruudun ääreen hyökkäysasennossa.
Mutta tärkeä juttu on, että he tietävät, mitä he eivät tahdo.
Olet kertonut olleesi kerran Australiassa megayleisön edessä.
Sanoit: "Naiset eivät tiedä, mitä he tahtovat."
Kaikki miehet nousivat seisomaan ja taputtivat. Mitä tapahtui?
Miehet pitivät siitä, koska äskeisen tyyppinen keskustelu on heille tuttua.
Miesten on joskus vaikea ymmärtää naisia.
Sanoin: "Naiset eivät ehkä tiedä, mitä he tahtovat, -
mutta he tietävät, mitä he eivät tahdo. Silloin kaikki naiset taputtivat.
Se on totta. Naiset eivät tahdo epäkypsää miestä.
Naiset eivät tahdo miestä, joka ei osaa päättää.
Naiset eivät tahdo miestä, joka toimii epäjohdonmukaisesti.
Ja naiset eivät tahdo miestä, joka on heikko.
Kirjassasi korostat näitä neljää asiaa.
Mainitset myös, että juuri näitä asioita Jumala odottaa mieheltä.
Eikö niin?
Ilman muuta. Esitellessäni tämän aiheen yleisöille maailmassa sanon: -
"Jumala odottaa mieheltä neljää asiaa: kypsyyttä, päättäväisyyttä, -
johdonmukaisuutta ja vahvuutta.
Nainen odottaa mieheltä neljää asiaa: kypsyyttä, päättäväisyyttä, -
johdonmukaisuutta ja vahvuutta.
Neljä asiaa tuottaa miehille vaikeuksia: kypsyys, päättäväisyys, -
johdonmukaisuus ja vahvuus.
Kypsyys ei tule iän mukana.
Se alkaa vastuun ottamisesta.
Kun mies on valmis ottamaan vastuuta sanoistaan, -
ajatuksistaan, motiiveistaan, teoistaan ja asenteestaan, -
hän on matkalla kohti kypsyyttä.
Sitä naiset tarkoittavat sanoessaan: "Kunpa mies kasvaisi aikuiseksi."
Kirjassasi pengot tutkimuksia ja yli 40-vuotista kokemustasi.
Annat lukijalle tilaa työstää elämäänsä.
Kirja ei ole tarkoitettu vain naisille, -
vaikka kannessa lukeekin punaisella "Naiset tahtovat".
Miehet kuitenkin saavat kirjasta yhtä paljon irti kuin naisetkin.
Kirjoitin kirjan naisille miehistä.
Se auttaa naisia tekemään parempia valintoja -
suhteessa miehiin.
Se on myös mittapuu, jota vasten mies voi arvioida omaa miehuuttaan -
ja sitä, miltä hän näyttää naisen näkökulmasta.
Se ratkaisee sekä naisten että miesten kohtaamia ongelmia.
Kuten sanoin, olet ollut iso osa matkaani.
Olemme puhuneet loputtomasti Lolasta, pojista ja muista asioista.
Entä A. R. Bernard?
Sinulla on yli 40 vuoden kokemus.
Olet tehnyt tutkimusta ja kirjoittanut tämän kirjan.
Mieti Alphonsoa vuosia taaksepäin, ennen kuin sanoit "Tahdon".
Mitä sanoisit hänelle nyt?
Osta tämä kirja ja lue se, ennen kuin sanot "Tahdon".
Olosuhteet ihmissuhteissa voivat usein olla hyvin erilaisia.
Otan sen huomioon.
Suhteita hallitsevat periaatteet pysyvät kuitenkin samoina.
Periaate on laaja-alainen perustotuus. Kun sitä sovelletaan -
oikein ja johdonmukaisesti, se tuottaa merkittäviä tuloksia.
Tuloksia, jotka auttavat saamaan paremman avioliiton.
Suhteista 85 prosenttia kariutuu. Avioliitoista 50 % päättyy eroon.
Meidän täytyy tehdä asioille jotain.
Pastori Bernard, kiitos haastattelusta.
Käske soittajaa odottamaan: puhut tärkeille ihmisille, -
joiden pitää saada avioliitto reilaan.
Tri Bernard, "Neljä asiaa, joita nainen tahtoo mieheltä" -kirjan kirjoittaja.
Kiitos haastattelusta! - Kiitos.
Katkon jälkeen: ateisti löysi totuuden Jumalasta lastenkirjasta.
Ateistina elämäni oli eettisempää kuin monien kristittyjen elämä.
Ei irtosuhteita, huumeita eikä alkoholia. Pärjäsin opinnoissa.
Oli helppo pitää itseäni hyvänä ihmisenä.
MONET OVAT TILANTEIDEN JA RIIPPUVUUKSIEN VANKEJA
ON OLEMASSA ULOSPÄÄSY
Sillä Herra on Henki, ja missä Herran Henki on, siinä on vapaus. 2.Kor.3:17.
Hei taas! Seuraavan jutun nainen ei uskonut, että Jumala on olemassa.
Hänen itsearvostuksensa perustui hänen omiin saavutuksiinsa.
Yhtenä päivänä hän luki C. S. Lewisin lastenkirjaa.
Hän tunnisti oman vajavuutensa.
Ateistille vaikeita ovat arvoihin liittyvät kysymykset: -
Miksi olen tärkeä? Miksi minusta välitetään?
Usein ne perustuvat suorituksiin.
Ateistien tyttärenä Jordan Monge koki, että hänen piti aina todistella jotain.
Perheeni oli tosi kilpailunhaluinen.
Aina piti yrittää olla paras.
Identiteettini perusti pitkälti siihen, että olen kaikkein älykkäin.
En ollut kaunein tai urheilullisin. Olin älykkäin.
11-vuotiaana Jordan päätti, ettei Jumalaa ole olemassa.
Hän alkoi haastaa kristittyjä luokkatovereitaan.
Merkitsin Raamattuun kaikki ristiriitaiset kohdat.
Pyysin koulutovereitani selittämään ne. He eivät osanneet.
Yläkoulussa Jordan huomasi ristiriidan omissa uskomuksissaan.
Hän piti itseään "hyvänä ihmisenä". Siitä seurasi kiperä kysymys.
Mistä moraali tulee, ellei Jumalalta?
Miksi jokin on oikein tai väärin? Miksi uskon ihmisoikeuksiin?
En usko Jumalaan, joten mihin nämä arvot perustuvat?
Kysyin muilta ihmisiltä. Kukaan ei osannut vastata.
Minulle välähti: "Odotan, kunnes pääsen hyvään yliopistoon.
Tutkin kysymyksiä sitten." Pääsinkin Harvardiin.
Yliopistossa tuli eteen tilanne, ettei hän ollutkaan enää luokkansa etevin.
Ympärilläni oli ihmisiä. En enää ollutkaan luokan älykkäin.
Tapauksista 95 prosenttia.
Se murskasi identiteettini ja itsearvostukseni.
"Kuka minä todella olen? Miksi olen arvokas?"
Jordan alkoi pohtia arvoaan. Hän ystävystyi Joseph Porteriin, -
konservatiiviseen kristittyyn, joka antoi lisää pohdittavaa.
Hän alkoi haastaa: "Mistä moraalikäsityksesi tulevat?
Sanoit, että se on syntynyt tyhjästä."
Aloin nähdä säröjä omassa älyllisessä maailmankuvassani.
Jordan toivoi löytävänsä tukea väitteilleen metaetiikan kurssilta.
Hän sai tehtäväksi lukea yksi C. S. Lewisin essee.
C. S. Lewis sanoo pohjimmiltaan: "Jumala on hyvyys.
Jumala on hyvä.
Elämämme on hyvää, jos pyrimme matkimaan Jumalaa."
Ällistyttävää!
Jordan halusi tutkia ajatusta lisää. Hän päätti lukea Raamatun, -
tällä kertaa pyrkien ymmärtämään, ei arvostelemaan.
Hän luki Jeesuksen Vuorisaarnan.
Jeesuksen määritelmä hyvyydestä teki häneen vaikutuksen.
Ateistina elin eettisemmin kuin monet kristityt.
Ei irtosuhteita, ei huumeita. En ryypännyt. Pärjäsin opinnoissa.
Oli helppoa ajatella, että olin "hyvä ihminen".
Vasta Jeesuksen sanoista ymmärsin: "Ei, sinussa on vihaa.
Et harrasta irtosuhteita, mutta sinussakin on himoa.
Olet ylimielinen. Ajattelet itsestäsi liikoja."
Kun ymmärsin sen, tajusin, etten ole hyvä ihminen.
Ja että tietoni on vajavainen.
Että en ehkä osaakaan parhaiten hallita elämääni.
Jordan luki eteenpäin kunnes tuli Joh. 19:ään.
Siinä kerrottiin ristiinnaulitsemisesta.
Kun luin kertomusta, tuli hetki, jossa sanoin: -
"Ei, Aslan. Ei."
Jordan oli uskonut, että C. S. Lewisin "Velho ja leijona" oli vain satu.
Lukiessaan Jeesuksen ristiinnaulitsemisesta hän tajusi, -
että suosikkitarina Narniasta ei ollut vain fiktiota.
Lewisin tarinan leijona, Aslan, oli Jeesus.
Jordan oli kuin Edmund, ylimielinen mutta lunastettu.
Se kolahti heti. "Olen Edmund. Jeesus on Aslan.
Hän kuolee minun tähteni."
Näin itseni kertomuksessa.
Se muutti näkökulmani kokonaan.
Tajusin siinä hetkessä oman syntisyyteni -
ja oman tarpeeni tehdä parannusta.
Se muutti näkökulmani Raamattuun.
Aloin itkeä, kun ajattelin Aslania ja Jeesusta sen prosessin kautta.
Tajusin olevani kuin Edmund ― voimaton.
Tarvitsen apua.
Tunnistin tarvitsevani anteeksiantamusta, -
jonka saa vain Jeesuksessa.
Jordan kaipasi yhä älyllisiä todisteita Jumalasta.
Hän uppoutui tieteellisiin argumentteihin ja tutki uskontoja.
Kaikki todistusaineisto ohjasi Jeesukseen.
Minua auttoi nielemään ylpeyteni se, -
että jouduin myöntämään olleeni väärässä ateistina kaikki ne vuodet.
Kaikki kiteytyi syvään mutta yksinkertaiseen totuuteen.
Pohdin, mitä rakkaus on.
Näin, että Jeesuksen ristinkuolema oli rakkauden täydellinen ruumiillistuma.
Jumala on rakkaus, totuus ja hyvyys.
Silloin tajusin: "Jos haluan kokeilla kristinuskoa, -
en voi tehdä sitä puolisydämisesti. Pitää sitoutua täysillä."
Huhtikuun 12. päivänä 2009 Jordan antoi elämänsä Jeesukselle.
Hänen uskonsa on vain vahvistunut sen jälkeen.
Hän valmistui Harvardista vuonna 2012 ja meni naimisiin.
Hän opiskelee tohtoriksi Fullerin teologisessa seminaarissa.
Hän sanoo, ettei hänen arvonsa perustu mihinkään näistä asioista.
"Mikä on ihminen, että Jumala pitää hänestä huolen. Miksi olen arvokas?"
Pitkään arvoni perustui siihen, mitä teen.
Sitten aloin käsittää: -
Olen arvokas, koska Kristus on kuollut puolestani.
Että Hän rakastaa minua, mitä ikinä teenkin.
Se on äärimmäisen vapauttavaa.
Jordan pohti tärkeää kysymystä: Kuka olen ja miksi olen arvokas?
Osaatko vastata siihen? Ellet, rukoile kanssani nyt.
Taivaallinen Isä, rukoilen ystäväni, veljeni ja sisareni puolesta.
Auta heitä ymmärtämään, miten arvokkaita he ovat Sinulle.
Auta heitä näkemään, miksi Jeesus kuoli heidän puolestaan.
Auta heitä ottamaan vastaan Jeesuksen sovituskuolema.
Auta heitä näkemään, että se oli uhri heidän puolestaan.
Anna heille armo ja voima ottaa vastaan rakkautesi -
ja Sinut heidän elämäänsä.
Rukoilen Jeesuksen nimessä, aamen.
Jos rukoilit kanssani, soita tauolla ruudussa kohta näkyvään numeroon.
Minä olen tullut valkeudeksi maailmaan, ettei yksikään, -
joka minuun uskoo, jäisi pimeyteen.
Ja jos joku kuulee minun sanani eikä niitä noudata, -
niin häntä en minä tuomitse; sillä en minä ole tullut -
maailmaa tuomitsemaan, vaan pelas- tamaan maailman. Joh. 12:46―47.
Hei taas! Ohjelma on loppumassa, mutta vielä yksi ajatus.
Voimme aina oppia jotain uutta.
Älä päästä itseäsi jumiin "Tiedän kaiken" -saarelle.
Siellä olet omillasi. Mutta yksikään ihminen ei ole saari.
Lopuksi 7eventh Time Down laulaa "Jumala on liikkeellä".
Koko tiimin puolesta näkemiin ja Jumalan siunausta.
Aina kun sydän kääntyy pimeydestä valkeuteen
Aina kun kiusaus yllättää ja joku päättää vastustaa
Aina kun joku päättää palvella eikä olla palveltavana
Tiedän, tiedän, tiedän
Jumala on liikkeellä, liikkeellä. Halleluja
Jumala on liikkeellä monin väkevin tavoin
Jumala on liikkeellä, liikkeellä. Halleluja
Jumala on liikkeellä, liikkeellä. Tänään
Aina kun joku heikkoudessaan polvistuu
Tai uskaltaa puhua totuutta, joka ihmiset vapauttaa
Aina kun joku valitsee seistä Sanan varassa
Tiedän, tiedän, tiedän
Jumala on liikkeellä, liikkeellä. Halleluja
Jumala on liikkeellä monin väkevin tavoin
Jumala on liikkeellä, liikkeellä. Halleluja
Jumala on liikkeellä, liikkeellä tänään
Näen sukupolven nojaamassa totuuteen
Joka kansakunnassa Jumala on liikkeellä
Aina kun evankeliumi värisyttää etsivää sielua
Ja joku sanoo: "Lähetä minut, minä menen"...
Suomennos: Marianne Tenetz